بدور ع الكمال ف كل حاجه عايزه كل حاجه مظبوطه ومفيهاش غلطه ودا بيضايق الناس مني ولما حد يتقدملي غصب عني لو فيه عيب صغير برفضه هو ده وسواس ولا طبع ولا ايه الموضوع ده مسببلي مشاكل كتير امحي الفكره دي ازاي Bovardia
لو بصيتي في نفسك هتلاقي أنك مش عندك الكمال اللي بتدوري عليه عند الناس دا ، ولو حد عاملك زي ما بتعاملي الناس كده ، والديك هيكرهوكي ، وصحابك هيسيبوكي ، وكل حاجة هتنتهي.  وقديمًا قالوا : "من طلب الكمال ، عذب به" ، فتخلصي من هذا العذاب ، واعلمي أن الحياة جبلت على كدر ، وأنه ما فيها من متعة أو شيء إلا وهو ناقص لا كمال فيه ، فأنا عندي عيوب ، وأصدقائي لديهم عيوب ، ونصادق بعضنا علي عيوبنا ، ونقبل حقيقة أننا معيوبون ، لا يكتمل واحد فينا ، ولا تزعج هذه الحقيقة واحدًا فينا.  وقال بشار بن برد :  إذا كنت في كل الأمور معاتبًا --- صديقك لم تلق الذي لا تعاتبه.  فعش واحدًا أو صل أخاك فإنه --- مقارف ذنب مرة ومجانبه.  إذا أنت لم تشرب مرارًا على القذى --- ظمأت وأي الناس تصفو مشاربه؟ فأنتِ لو عاوزة تقيمي علاقة إنسانية ناجحة - أيًا كانت هي إيه - تقبلي هذه الحقيقة : كلنا أصحاب عيوب ، أنت صاحبة عيوب ، واللي جاي يخطبك صاحب عيوب ، وإحنا كلنا أصحاب عيوب ، وبنتقابل في الحياة عشان نتعلم نقبل عيوب الآخرين بنضج ، ويقبلوا عيوبنا بنضج ..